AUDIO: Oprișan îi amenință cu bătaia pe românii care vor protesta sâmbătă, în Piața Victoriei, din București

Astăzi, în ședința ordinară a Consiliului Județean Vrancea, Marian Oprișan a dat de înțeles că românii care vor participa pe 10 august la mitingul Diasporei din Piața Victoriei ar putea lua bătaie.

.Întrebat despre impactul bugetar al unor modificări dintr-un proiect de hotărâre, Oprișan a dus discuția într-o direcție care nu avea legătură cu proiectul: ”Și cei 70.000 de vrânceni (n. r. - plecați din județ în ultimii 25 de ani) au tot probleme de handicap și asistați sociali dacă am înțeles bine intervenția anterioară a unui consilier”, a spus Oprișan, după care vicepreședintele CJ Ionel Celmare (ALDE) i-a spus că în sală este prezent la ședință și Ovidiu Burdușa (n. r. - consilier PNL care locuiește în Diaspora). După două replici scurte între cei doi, Oprișan i-a transmis că pe 10 august are posibilitatea în Piața Victoriei să mai comenteze, nu în plenul CJ. ”Dacă nu ne mai bateți o dată”, i-a răspuns Burdușa, la care Oprișan a adăugat: ”Dar ce credeți că este exclus?”. După acel moment, toți consilierii PSD și ALDE au început să râdă, deși gravitatea spuselor lui Oprișan fusese evidentă. Departament Comunicare PNL Vrancea, 8 august 2019

În lipsa unui acord scris din partea Ziarului de Vrancea, puteţi prelua maxim 500 de caractere din acest articol dacă precizaţi sursa şi inseraţi vizibil link-ul articolului: #insertcurrentlinkhere

Ziarul de Vrancea nu este responsabil juridic pentru conţinutul textelor din comentariile de mai jos. Responsabilitatea pentru mesajele dumneavoastra vă revine în exclusivitate.